**Obrazloženje**

**Nacrta Strategije upravljanja imovinom u vlasništvu Općine Sirač**

 **za razdoblje od 2020. – 2027. godine**

Strategijom upravljanja imovinom u vlasništvu Općine Sirač za razdoblje od 2020. – 2027. godine određeni su dugoročni ciljevi i smjernice upravljanja imovinom, uzimajući u obzir gospodarske i razvojne interese Općine Sirač i Republike Hrvatske.

Ključni cilj Strategije je efikasno upravljati svim pojavnim oblicima imovine u vlasništvu Općine Sirač prema načelu učinkovitosti dobroga gospodara.

Cilj Strategije je i postizanje gospodarskih, infrastrukturnih i drugih strateških razvojnih ciljeva i zaštite općinskih interesa, sa svrhom očuvanja imovine i njene važnosti za život i rad postojećih i budućih naraštaja.

Analizom trenutnog stanja upravljanja općinskom imovinom identificirana je polazna pretpostavka za učinkovito upravljanje općinskom imovinom, a riječ je o funkcionalnoj uspostavi sveobuhvatnog kvantitativnog i kvalitativnog popisa imovine, kojom upravlja Općina Sirač.

Strategija je izrađena i prema preporukama provedene revizije za Općinu Sirač navedenim u Izvješću o obavljenoj reviziji – upravljanje i raspolaganje nekretninama jedinica lokalne i područne (regionalne) samouprave na području Bjelovarski-bilogorske županije.

Strategija upravljanja imovinom u vlasništvu Općine Sirač za razdoblje od 2020. – 2027. godine predstavlja opći akt koji se sukladno Zakonu o pravu na pristup informacijama (Narodne novine, broj 25/13, 85/15) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započet će internetskom objavom nacrta Strategija upravljanja imovinom u vlasništvu Općine Sirač za razdoblje od 2020. – 2027. godine na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Strategija upravljanja imovinom u vlasništvu Općine Sirač za razdoblje od 2020. – 2027. godine uputit će se na donošenje Općinskom vijeću Općine Sirač.